Quentin Tarantino

**Quentin Jerome Tarantino**, (Knoxville, 27 de marso, 1963) el ze un regista, senejador, ator e produtor sinematogràfego statunitense.

El ga scominsià ła so carièra cofà regista a l'inisio dei ani nonanta, razonzendo el suceso co'l film de debuto *[[Le iene (film)|Le iene]]*. Co'l sucesivo *[[Pulp Fiction]]* ze rivà ła consacrasion, vinsendo ła Palma d'oro al Festival de Cannes e concuistando l'Oscar par ła mejo senejadura orizenałelior ai Premi Oscar 1995 condividesto co Roger Avary, oltre a sete *nomination*. Inte'l 2004 el ze stà presidente de ła zuria a ła 57ª edision del Festival de Cannes e inte'l 2010 a ła 67ª Mostra internasionałe d'arte sinematografega de Venesia. El 24 de febraro 2013 el se ga azudegà ła so segonda statueta par ła mejo senejadrua orizenałe par el film *[[Django Unchained]]* ai Premi Oscar 2013. Dal 21 de disenbre 2015, el so nome ze prezente tra łe çełebrità de ła Hollywood Walk of Fame.

Tarantino ze stà definio un regista DJ» par ła so capaçità de riusir a conbinar  stiłi desconapnji fondendołi insenbre in una nova ópara. El regista e stòrego del sinema Peter Bogdanovich ło ga definio «el regista pì influente de ła so zenerasion».

## Biografia
### Łe orizene
Tarantino ze nasesto a Knoxville, inte'l Tennessee, el 27 de marso del 1963, da Tony Tarantino, un muzicante a ator statunitense de orizeni itałiane, e Connie McHugh, na infermiera statunitense de orizeni irlandezi e inglezi, restà gravia del futuro cineasta co ła gaveva sèdeze ani. Quentin no ga mai conosùo so pare, dao che'l gaveva łasà ła mare prima che łu nasese. Co'l ga avùo do ani el se ga trasferìo co so mare a Torrance, in Całifornia, indove in chel steso pariodo ła mare ga conosùo e ga spozà el muzicante Curt Zastoupil, co cui el zovane Quentin ga instaurà un forte łigame; intrà l'altro, ze stà propio co'l parénjo che Tarantino ze andà a védar al sinema *[[Bambi]],* l'únego film che ło ga fazesto spazemar in vita soa. Infati, el regista ga afermà de aver pianzesto par ore e ore dopo aver vedesto sto carton anemà a l'età de sìe ani .

Inte'l 1971 ła fameja se ga trasferìa a El Segundo, inte l'area de South Bay de Los Angeles, indove Quentin ga frecuentà ła Hawthorne Christian School. Do ani drio ła mare ga divorsià. In sti ani Tarantino se ga pasionà ai spagheti-western, deventando gran fan de Sergio Leone. Inte'l 1977, a sołi cuatòrdeze ani, Tarantino ga scrivesto ła so prima senejadura, intitołà *Captain Peachfuzz and the Anchovy Bandit*. Inte'l fratenpo el ze pasà a ła Narbonne High School de Harbor City, Całifornia, che parò el ga abandonà presto par tacar łaorar cofà màscara al Pussycat, un sinema porno de Torrance. Inte'l 1981 el ga tacà ciapar łesion de resitasion entrando a far parte de ła Theatre Company de *[[James Best]]*.

Inte'l 1983 el ga łaorà par calche tenpo par Jan Bohusch, el novo parénjo, afitando stand a łe fiere. L'ano drio el ze pasà a l'inpiego, prima saltuario e drioman fiso, al videonołezo *Manhattan Beach Video Archives*, inte l'area de Manhattan Beach a Los Angeles, indove el ga strenzesto na granda amisisia co tanti cołeghi e soratuto co Roger Avary, co cui el ga cołaborà durante ła so sucesiva carièra sinematografega. El ga sevità studiar resitasion al *Actors' Shelter* de Allen Garfield, a Beverly Hills, ma i so intaresi i se ga spostà gradualmente da ła resitasion a ła scritura de senejadure a ła regia. Co i so cołeghi de łaoro el pasava el tenpo parlando de film, inprofondindo ła so cultura sinematogràfega e fornindo conseji ai clienti, tra cui el futuro ator Danny Strong, nasùo e rezidente a Manhattan Beach.

### Ani otanta
#### ''My Best Friend's Birthday''
Revardo al pariodoi inte i cuałi, ancora bòcia el łaorava ai Video Archives del so paeze, el regista ga spesifegà che: *«No so deventà un sinefiło parchè łaoravo łì. Ze el contrario: i me tołesto a łaorar in chel posto parchè jero tanto pasionà de sinema e savevo tuto so l'argomento»*.

Inte'l 1986, mentre ancora el łavorava ai Video Archives, Tarantino ga proà par ła prima volta de vestir i pani del regista inisiando a zirar un film che gavarìa dovesto intitołarse *[[My Best Friend's Birthday]]*, so na senejadura scrivesta da łu insenbre a l'amigo e cołega Craig Hamann. Alcuni menbri del cast e de ła troupe jera anca łori dependenti dei Video Archives e i ga partesipà al projeto finansiandoło co 6.000 dołari cavai dai so stipendi, a l'epoca sirca 7 dołari a l'ora.

Il film ze stà zirà so tełarina 16 miłimetri in bianco e nero uzando come *location* vèci bar sbandonai e ła caza de ła mare de Tarantino. Ła reałizasion del film, rałentada da numarozi contratenpi, se ga zlongà par ben tre ani e ga pericołà definitivamente cuando parte de ła tełarina zirada ze stà desfà par un eror del łaboratorio de zviłupo. El film ze ancùo vizibiłe so YouTube inte ła varsion inconpìa de 36 minuti.

Tanti dei personazi e de łe situasion de *My Best Friend's Birthday* ze stà reciapà da Tarantino inte łe so senejadure sucesive; infati, el personazo de Clarence ze tornà a ła rebalta inte'l 1993 in *[[Una vita al massimo]]*, direto da Tony Scott. Par *[[Le iene (film)|Le iene]]*, el so debuto sinematogràfego, Tarantino ze restà  invese indesizo fin a l'ùltemo so l'utiłizar o manco na canson de ła Cołona sonora che jera stà utiłizà in *My Best Friend's Birthday*, sensa pagar i deriti de autor.

#### Łe prime senejadure
[thumb|Quentin Tarantino ad [Austin par ła prima de *[[Grindhouse - A prova di morte]]* (2007)]]

Tarantino ga otenjesto par ła prima volta un gran suceso vendendo par 50.000 dołari ła senejadura de *[[Una vita al massimo]]* (*True Romance*), scrivesta inte'l 1987 insenbre a Roger Avary, da cui ze stà reałizà inte'l 1993 el film co Patricia Arquette e Christian Slater, par ła regia de Tony Scott.

Inte'l 1989 el ga scrivesto ła senejadura orizenałe de *[[Assassini nati - Natural Born Killers]]*, vendùa par 400.000 dołari e portada so'l grando schermo inte'l 1994 da Oliver Stone, co cui Tarantino ga avùo na viołenta barufa par i ecesivi rimanezamenti fazesti a ła so varsion de ła storaia, spesialmente so'l finałe. A cauza de ste diverzense, drioman el ga domandà de èsar cavà dai titołi de coa del film, aparindo soło come autor del sojeto.

Inte'l 1990 el ga scrivesto *[[Dal tramonto all'alba]]* (*From Dusk Till Dawn*), drioman direto inte'l 1995 da Robert Rodriguez, in cui Tarantino ga avesto anca un ròło da ator protagonista al fianco de George Clooney e Harvey Keitel.

In cuełi ani inazonta el ga tacà łaorar come *[[script doctor]]*, revizionando senejadure de vari film, tra cui *[[Le mani della notte]]* (*Past Midnight*), de cui el fegura anca cofà produtor asosià.

### Ani nonanta
#### ''Le iene''
Ła vendita de łe so prime ópare ło ga metesto soto ła łuze dei rifletori. A un party a Hollywood el ga incontrà el produtor Lawrence Bender, che ga incorajà Quentin Tarantino a continuar a scrivar senejadure. El rezultado de cuel'incontro ze stà *[[Le iene (film)|Le iene]]* (*Reservoir Dogs*). Ła senejadura, scrivesta da Tarantino, ła ze stà łezesta dal regista Monte Hellman che ło ga jutà a catar finansiamenti da ła Live Entertainment e ad asicurarghe ła regia del film.

El film ze stà zirà in sołe sincue setemane inte l'istà del 1991, dopo che Tarantino ze stà ameso al workshop del Sundance Institute de Robert Redford, e'l ze stà po' prezentà al Sundance Film Festival, a cueło de Montréal e a cueło de Toronto, otenjendo dapartuto un gran suceso de pùblego e critica. Ze nasesto un film orizinałe, cinico e sanguinozo, da cui traspariva in modo evidente ła sinefiłia del regista, ełemento devenjesto inte i ani un so marchio de fàrbrega. El łongo diałogo co cui se verze el film jera za stremamente sintomàtego e identifegadivo del so stiłe. Inte'l film ze prezenti varie pecułiarità del sinema de Tarantino: l'uzo dizinvolto de ła tècnega de l'Anałesi, l'anbiguità morałe dei personaji, i diałoghi da łe osenità ełaborae e dal *humour* devastante, ła viołensa come inte ła secuensa de ła tortura del połisioto in ostazo, che parò cui aparise non "estetizada", bensì reałìstega.

#### ''Pulp Fiction''
El suceso de *[[Le iene (film)|Le iene]]* gaveva portà Tarantino a łe atension dei produtori de Hollywood: ghe zera stà ofrii numarozi projeti, tra cui *[[Speed (film 1994)|Speed]]* e *[[Men in Black (film 1997)|Men in Black]]*. Invese Tarantino ga prefarìo ritirarse ad Amsterdam par łaorar a ła senejadura de un novo film.

El suceso de *[[Pulp Fiction]]*, el so segondo film, l'è stà ancora pì eclatante del debuto. El film se ga azudegà ła Palma d'oro al Festival de Cannes 1994 e a ła serimonia dei Premi Oscar 1995 ga vinsesto ła statueta par ła mejo senejadura orizinałe, anca sta volta scrivesta insenbre a Roger Avary. *Pulp Fiction* ga risevesto anca ła candidatura a mejo film. Ze stà na rivołusion par el sinema indipendente.

Ła trama dE *Pulp Fiction* ze un intreso de storie desconpanje e aparentemente scołegae, remisiae da l'autor co numaroze prołesi e anałesi. Par contenjùi ła ze sìmiłe inte ła brutałità al presedente. Inte'l cast, richisimo de nomi iłustri, numaroze ze stae łe grande prove aclamae da ła critica. In partegołar el film ga permetesto de riłansar ła cariera de John Travolta, grasie sia a ła so intarpretasion del gangster *pulp* Vincent Vega sia a ła sena del bało al łocałe *Jack Rabbit Slim's*, in cui Travolta ze tornà a bałar so'l gran schermo, sia pur in maniera parodistega, ad ani de distansa dai musical che ło ga rendesto çełebre. Fra i altri atori che ga partesipà al film ghe zera sta Uma Thurman, Samuel L. Jackson, Tim Roth, Ving Rhames, Rosanna Arquette, Bruce Willis, Christopher Walken e Harvey Keitel, oltre a un cameo de Steve Buscemi.

#### ''E.R.'', ''Killing Zoe'', ''Mister Destiny'' e ''Four Rooms''
Dopo el suceso de *Pulp Fiction*, el 1994 e'l 1995 ze stà do ani densi e pieni de inpenji par Tarantino.

Inte'l 1994 el ga direzesto un epizodio de ła çełebre serie tełeviziva *[[E.R. - Medici in prima linea]]*, intitołà *Maternità*, e'l ga produzesto *[[Killing Zoe]]*, un thriller pulp viołento, scrivesto e direto da Roger Avary, ziarà in sołi sincue zorni.

Inte'l 1995 el ga interpretà come ator protagonista *[[Mister Destiny]]* (*Destiny Turns on the Radio*) e el ga avùo na picoła parte in *[[Desperado (film 1995)|Desperado]]* de Robert Rodriguez, grando amigo e conpanjo de studi al Sundance Film Institute.

Inte 'l steso ano el ga sernìo tre registi tra i so ex-conpanji de corso al Sundance Film Institute. Oltre a Rodriguez, Allison Anders e Alexandre Rockwell, par zirar *[[Four Rooms]]*, un film dividesto in cuatro epizodi paròmo scrivesto e direto da un regista difarente, ma tuti łigai tra de łori, come omajo a ła *[[Nouvelle Vague]]* franseze. *L'uomo di Hollywood*, l'epizodio finałe del film, direto da Tarantino, ze ispirà a na pontada de ła serie tełeviziva *[[Alfred Hitchcock presenta (serie tełeviziva 1955)|Alfred Hitchcock Presents]]*, in onda inte'l 1960, intitołà *L'uomo del Sud*. Nonostante l'anbision del projeto, *Four Rooms* no ga otenjùo el suceso sperà.

#### ''Jackie Brown''
Inte'l 1997 el ga dirizesto *[[Jackie Brown]]*, el so primo film bazà so na trama non orizinałe, adatada al romanzo *[[Punch al rum]]* (*Rum Punch*) de Elmore Leonard, uno dei scritori preferìi del regista.

Ze stà un film inedito par Tarantino che, non esedendo in ezibisionizmi cofà i film presedenti , ga spiasà un fià tuti a ła so usida. Se trata de un omajo al zènare sinematogràfego de ła blaxploitation co Pam Grier, una de łe piasè famoze interpreti del zènare, inte'l ròło de ła protagonista. Infati l'atora gaveva reçità in numarozi film del zènare inte i ani setanta e ze stà ripescà da Tarantino, so grandisimo fan de l'epoca.

A ła so usida ze stà un insuceso, incasando 'pena 39 miłion de dołari inte i Stati Unìi, e ze stà considerà come un paso falso de Tarantino. Drioman el ze stà rivałutà, ciapando ato ch'el terso łongometrajo del regista statunitense, sepur łontan dai so canoni estetici tìpeghi, ze un film rico de stiłe, zirà co na regia pì clàsega e risercada. Vien considarà da tanti come uno dei so mejo film. El mensiłe *Movie Insider* ło ga inserìo inte'l so ełenco dei *100 film che merita mazor amor*.

### Ani domiłe
#### ''Kill Bill''
Dopo *Jackie Brown*, Tarantino se ga ciapà na pauza da ła regia durada sìe ani. Inte'l fratenpo inte'l 1998 el ga debutà a Broadway inte ła comedia *Wait Until Dark* e inte'l 2000 el ga reçità in un picoło ròło inte'l film *[[Little Nicky - Un diavolo a Manhattan]]* (*Little Nicky*) de Steven Brill. Inte'l 2002 el ze aparìo cofà ator in cuatro epizodi de ła serie tełeviziva *[[Alias (serie televisiva)|Alias]]*, inte'l ròło de McKenas Cole.

El novo projeto a chel ponto gavarìa dovesto èsar *Inglourious Basterds*, un film de guera, ma el regista ga deçidesto de postisipar ła produsion par poderse dedicar a *[[Kill Bill: Volume 1|Kill Bill]]*, un so altro grando projeto, film ła cui senejadura ze stà el regało de conpleano che Tarantino ga fazesto a Uma Thurman par i so 30 ani. Drioman el ga ametesto de aver remandà ła produsion del film, usìa inte'l 2009 co'l titoło *[[Bastardi senza gloria]]* (*Inglourious Basterds*), perché non riusciva a smettere de scrivar, ma el saveva de dover ełiminar alcune sototrame in modo che ła storia ła funsionase.

Łe ripreze de *Kill Bill*, che gavaarìa dovesto inisiar un ano prima, ga inisià inte'l 2002 a cauza de ła graviànsa de Thurman. In corimento de łaorasion ga sforà sia el budget sia ła łonghesa. Ła Miramax ga chiedesto a Tarantino de scursar el film, ma el regista se ga oponesto e ga deçidesto de dividarlo in do parte: *[[Kill Bill: Volume 1]]* e *[[Kill Bill: Volume 2]]*. L'ópara  ze stiłistegamente baliante e derivativa respeto a łe fonti pì disparae, dai film de kung fu de Hong Kong a łe serie tełevizive, dai revenge movies ai chambara movies, ai spagheti-western. El film pol èsar considarà un conpleso ed ełaborà omajo a tuti i so miti e ispiradori.

Inte'l 2004 ze tornà al Festival de Cannes, sta volta cofà presidente de ła zuria, premiando co ła Palma d'oro el documentario de Michael Moore *[[Fahrenheit 9/11]]*. *Kill Bill* no'l ze stà inserìo inte'l concorso, ma zera stà proietà ła varsion orizinałe de oltre tre ore.

#### ''Sin City''
[thumb|Quentin Tarantino e l'amigo [Robert Rodriguez ai Scream Awards 2007]]

El so grando amigo e cołega Robert Rodriguez ga asetà de conponer alcune mùzeghe par *Kill Bill* par el sinbòłego conpenso de 1 dołaro. Par ła stesa suma Tarantino ga restituìo el favor zirado na sena de *[[Sin City (film)|Sin City]]*, film direto da Rodriguez e Frank Miller, traesto da ła serie a fumeti de sto ùltemo. Tarantino, che ga fegurà cofà *special guest director*, ga direzesto ła secuensa in machina co Clive Owen e Benicio del Toro de l'epizodio *Un'abbuffata di morte*.

#### ''CSI: Sepolto vivo''
El 24 de febraro 2005 ze stà anunsà che Tarantino gaveva risevùo l'incargo de dirizer l'epizodio finałe de ła cuinta stajon de ła çełebre serie tełeviziva *[[CSI - Scena del crimine]]*, de cui el regista se ga dichiarà un fan.

A metà de łe ripreze i autori se ga rendesti conto de aver masa materiałe da inserir in un soło epizodio, cuindi par evitar de tajar de łe sene i ga deçidesto de montar do epizodi da 45 minuti l'uno. L'epizodio *[[Sepolto vivo (CSI - Scena del crimine)|Sepolto vivo]]* (titoło orizinałe *Grave Danger*, 5x23), andà in onda inte i Stati Unìi el 19 de majo e in Itałia el 28 de łujo, ga otenjesto un nùmaro record de tełespetadori e 'l ze stà acoliesto co entuziasmo sia dai fan che dai critici. L'epizodio roda datorno a na situasion tanto sìmiłe a una de cuełe che conparise in *Kill Bill vol. 2*: l'agente Nick Stokes (George Eads) vien caturà e sepełìo vivo in una bara de plexiglas, mentre na webcam trazmete cueło che avien in direta al cuartier zenerałe de ła CSI. In cuel'ocazion Tarantino se ga ocupà soło de ła regia e non de ła senejadura de l'epizodio.

#### ''Grindhouse''
Drio el suceso de *Kill Bill* Tarantino, spronà da l'amigo Robert Rodriguez, ga deçidesto de  dar vita a un film horror in do epizodi, ópara che reciapase i fasti dei film che gaveva amà durante l'adołesensa: l'estetica e łe trame dełiranti de l'exploitation, co efeti spesiałi vołutamente grosołani. El rezultado ze stà *[[Grindhouse]]*, dividesto in do epizodi: *[[Grindhouse - A prova di morte|A prova di morte]]*, co Kurt Russell, scrivesto e direto da Tarantino, un slasher che conta ła storia de un misogino schisofrenego che ełimina łe so vitime presieleste a bordo de un'auto trucà e potentisima; *[[Grindhouse - Planet Terror|Planet Terror]]*, co Rose McGowan, direto da Rodriguez, un splatter narante de na epidemia in cui i infeti devien na sòrte de mostri-zombie.

Tarantino ga prezentà *A prova di morte* al Festival de Cannes 2007, ma nonostante łe otime aspetative par el film no'l ga otenjesto el suceso sperà. L'intension dei registi ze stà cueła de ricrear  l'atmosfera dei *grindhouse*, i picoli sinema a baso costo dei Stati Unìi dei ani setanta. Indipendentemente dai incasi, l'obietivo zera stà sentrà, co apocałitici e vołutamente grosołani efeti spesiałi e situasion e diałoghi tìpeghi dei film a baso costo de l'epoca, che inte'l conpleso fa dei do epizodi de *Grindhouse* do film apresai dai amanti del zènare.

A setenbre 2007, Tarantino viene coinvolzesto inte'l projeto de Takashi Miike, *[[Sukiyaki Western Django]]*, un film che unise i ełementi del chambara movie e cuełi del spagheti-western.

#### ''Bastardi senza gloria''
[thumb|Quentin Tarantino al [Festival intarnasionałe del sinema de Berlin 2009]]

Concludesto *Grindhouse*, Tarantino ze tornà a dedicarse a un projeto de łunga data, el film *Inglourious Basterds* (traduzesto in itałian co *[[Bastardi senza gloria]]*), ispirà a *[[Quel maledetto treno blindato]]* de Enzo G. Castellari, usìo inte i Stati Unìi co'l titoło *The Inglorious Bastards*. Tarantino gaveva scominsià a łaorar a ła senejadura del film inte i ani de pauza tra *Jackie Brown* e *Kill Bill*, ma el ga tacà zirar soło inte l'otobre del 2008. Inte'l cast del film ze anoverai Brad Pitt, B. J. Novak, Mélanie Laurent, Eli Roth, Diane Kruger e l'ałora sconosùo Christoph Waltz. Inte'l film ze prezenti anca un cameo de Enzo G. Castellari e un cameo del steso Tarantino.

El film ze stà prezentà el 20 de majo al Festival de Cannes 2009 e'l ze usìo inte i Stati Unìi el 21 de agosto de l'isteso ano. Invese in gran parte d'Europa l'usida ze stà scajonà tra l'ùltema setemana de agosto e łe prime de otobre), otenjendo un otimo consenso de critica, sia de cheła ofisiałe sia de cheła del pùblego. Ze devenjesto el pì grando suceso comersałe de Tarantino fin a chel momento, co pì de 313 miłion de dołari incasai in tuto el mondo. El film ga risevesto oto candidature ai Premi Oscar 2010: mejo film, mejo regia, mejo ator non protagonista, mejo senejadura orizinałe, mejo someja, mejo montajo, mejo sonoro e mejo montajo sonoro, vinsendo el premio par el mejo ator non protagonista, andà a Christoph Waltz.

### Ani domiłedieze
#### ''Django Unchained''
[thumb|left|upright=0.7|Quentin Tarantino a ła prima de ''[Django Unchained* ([[2012]])]]

El projeto drio de Quentin Tarantino ze stà *Django Unchained*, un spagheti-western ispirà a *Django*, el famozo film dei ani sesanta co protagonista [[Franco Nero]]. El film conta ła storia de Django, interpretà da [[Jamie Foxx]], un s-ciàvo de cołor che deventa un casador de taje soto ła guida de un ex cavadenti ([[Christoph Waltz]]). Dopo aver łaorà insenbre par tuto l'inverno, ła copia va a ła riserca de ła mujer de l'oramai omo łibaro Django, Broomhilda ([[Kerry Washington]]), s-ciàva del crudełe propietario terier Calvin Candie ([[Leonardo DiCaprio]]).

El film ze stà zlansà inte łe sałe mericane el 25 de disenbre 2012 e se ga rivełà el pì grando suceso de Tarantino al boteghin, incassando oltre 30 milioni di dollari negli Stati Uniti durante il primo weekend e sfondando el teto dei 100 miłioni pochi zorni dopo l'inisio del novo ano. Secondo le stime il film ha incassato complessivamente più di 425 milioni di dollari. In Itałia el ze venjùo fora el 17 de zenaro 2013 e ga suparà i record presedenti del regista e incasando 400.000 euro inte'l primo zorno de proiesion, par po' suparar i 3 miłion e mezo durante el primo weekend e i 9 miłion e mezo inte łe prime do setemane.

Candidà a sincue statuete ai [[Premi Oscar 2013]], *Django Unchained* ne ga concuistà do: una vinsesta da [[Christoph Waltz]] come mejo ator non protagonista e una asenjada a Tarantino par ła mejo senejadura, reconosimento che'l regista gavea za otenjùo ai tenpi de *Pulp Fiction*.

==== *The Hateful Eight* ====
A zenaro 2014 ze stae diramae inte'l web alcune indiscresion so un altro projeto del regista, un western dal titoło *The Hateful Eight* de cui Tarantino gaveva 'pena termenà ła stezura de ła senejadura. El regista, rabià par ła fuga de notisie avenjesta daspò che'l gaveva destribuìo ła senejadura a un ristreto grupo de persone, el ga desidesto de remandar el projeto. Gli attori coinvolti da Tarantino nel nuovo progetto erano [[Bruce Dern]], [[Michael Madsen]] e [[Tim Roth]].

A łujo 2014 l'ator [[Kurt Russell]], ospite al programa tełevizivo *Extra*, el ga anuncià che łe ripreze de *The Hateful Eight* sarìa inisiae probabilmente inte i primi mezi del 2015. El 27 de łujo 2014, al [[San Diego Comic-Con International]], Tarantino ga anuncià che *The Hateful Eight* sarìa stà el so prosimo film. Ła caza sinemaotografega [[The Weinstein Company]] ga anuncià el 23 de zenaro 2015 che łe ripreze de *The Hateful Eight* ze inisiae a [[Telluride]], inte'l [[Colorado]].

Inte'l zugno 2015 ze stà anuncià da ła Weinstein Company che ła proiesion de *The Hateful Eight* inte i sinema statunitensi jera prevedesta in distribusion łimitada ed escluzivamente inte'l formà [[70 miłimetri]] el 25 de disenbre 2015, par po' èsar estendesta in varsion dizitałe a tuto el teritorio a partir da l'8 de zenaro 2016. Inte'l 2016 el film ga vinsesto un [[Golden Globe]] e un [[Premio Oscar|Oscar]] par ła mejo cołona sonora, conponesta da [[Ennio Morricone]].

==== *C'era una volta a... Hollywood* ====
Ai inisi de łujo 2017 zera stà anuncià che Tarantino jera al łaoro so un novo film. Ai inisi del 2018 zera stà anuncià i atori protagonisti: [[Leonardo DiCaprio]] inte ła parte de Rick Dalton, [[Brad Pitt]] inte ła parte de Cliff Booth e [[Margot Robbie]] inte ła parte de [[Sharon Tate]]. El film dal titoło *C'era una volta a... Hollywood* (*Once Upon a Time in... Hollywood*) ze stà zirà inte l'istà 2018 e ze usìo el 26 de łujo 2019. El film conprende un cast asae grando e, oltre ai soramensonai atori inte i ròłi dei protagonisti, ze prezenti anca [[Al Pacino]], [[Dakota Fanning]], [[Zoë Bell]], [[Timothy Olyphant]], [[James Marsden]], [[Emile Hirsch]], [[Kurt Russell]], [[Damian Lewis]], [[Bruce Dern]], [[Luke Perry]], [[Clifton Collins Jr.]], [[Michael Madsen]], [[Scoot McNairy]] e [[Nicholas Hammond]]. El film otien grando suceso de pùblego, ma na parte de ła critica contesta a Tarantino l'ecesiva łonghesa e'l finałe del film che vede salvar Sharon Tate da ła fameja Manson grasie ai do protagonisti. El film ze vinsidor de do premi Oscar del 2020 (mejo ator non protagonista a Brad Pitt e mejo senografia).

== Projeti inconpìi ==
Tra i projeti inconpìi che Tarantino ga pì volte mensonà ghe ze *Vega Brothers*, so i fradełi Vic e Vincent Vega (che aparise respetivamente in *Le iene*, intarpretà da [[Michael Madsen]], e *Pulp Fiction*, intarpreàt da [[John Travolta]]), e un film de ła serie de [[James Bond]], de cui Tarantino ze un fan, e del cuałe da tenpo el sonja de dirizer un epizodio, al ponto da ofrirse par *Casino Royale*, venjesto fora inte'l 2006, el primo film co [[Daniel Craig]] inte'l ròło de [[James Bond]].

Inte ła pauza tra *Grindhouse* e *Bastardi senza gloria* se jera po' dizesto intaresà al [[remake]] de *Le implacabili lame di rondine d'oro*, una pellicola dei [[Studio Shaw|fratelli Shaw]] che Tarantino ga dichiarà de amar da senpre e che'l sonja de zirar in [[Łengua sineze standard|sinezo]] co sototitołi in [[łengua inglese|ingleze]].

Prima de inisiar łe ripreze de *Bastardi senza gloria*, arcuanti siti web gaveva reportà ła notisia segondo cui Tarantino jera drio łaorar  a un [[biografia|biopic]] so'l [[chitara|chitarista]] [[Jimi Hendrix]], fato drioman smentìo dal steso Tarantino.

Tarantino ga contà in un'intervista a *Entertainment Weekly* inte l'avril [[2004]] de aver tołesto in considerasion l'idea de un [[sequel]] de*Kill Bill*: «*Sì, inisialmente pensavo che staltra sarìa stà ła mia "triłozìa del dołaro". Gavarìa vołesto reałizarghene uno onji dièze ani. Ma me serve almanco cuindeze ani prima de farlo ancora. Go za reałizà l'intièra "mitołozìa": Sofie Fatale ciaparà tuti i schèi de Bill. Ła tołerà Nikki, che ła se scontrarà co ła Sposa. Nikki merita ła so vendeta tanto cuanto ła Spoza meritava ła sua. A podarìa anca zirar un paro de sene suito, par poder otenjer łe atore co'l so aspeto atuałe*». Inte'l [[2009]], intarvistà da [[Serena Dandini]] durante na pontada del programa *Parla con me*, andà in onda el 30 de setenbre, Tarantino ga dichiarà che'l reałizarà el terso vołume del film. El vol che [[Beatrix Kiddo|la Sposa]] se repoza par almanoc 10 ani e'l ga anca łasà intuir che ła fia de [[Personaggi di Kill Bill#Vernita Green|Vernita Green]] ła sercarà vendeta. Drioman ła morte de [[Personaggi di Kill Bill#Bill|Bill]] inte'l segondo film, el terso capitoło no poderà èsar intitołà *Kill Bill vol. 3*. Segondo el setimanałe *Film TV* el terso vołume vedarà na nova ałeansa tra l'orba [[Personaggi di Kill Bill#Elle Driver|Elle Driver]], ła sonfa [[Personaggi di Kill Bill#Sofie Fatale|Sofie Fatale]] e ła fia de [[Personaggi di Kill Bill#Vernita Green|Vernita Green]]. *Kill Bill Volume 3* sarà donca n'altra storia de vendeta al femeniłe, sta volta non *de ła Sposa* ma *contro ła Sposa*.

Drìoman l'usida de *Django Unchained*, Tarantino ga anuncià un film provizoriamente intitołà *Killer Crow*, inisialmente atezo par el 2014. El regista ga dichiarà de aver za scrivesto gran parte de ła senejadura, antisipando che ła ze anbientada inte'l 1944, drìoman al [[sbarco in Normandia]] dei [[Ałeai de ła segonda guera mondiałe|Ałeai]], e che ga par protagonisti un grupo de soldai de cołor. In un'intervista conçedesta a ła [[rivista online]] *The Root*, ga anca afermà che ła storai che ze deventada ła trama de *Killer Crow* doveva inisialmente èsar inserìa inte ła senejadura del film *Bastardi senza gloria* e di aver deçidesto soło in un segondo momento de farne un altro film.

In un'intervista rełasà a [[Melbourne]], dopo aver asistìo a ła proiesion del film *The Hateful Eight* in un sinema de [[Sydney]], Tarantino ga afermà de vołer zirar un terso  western, che andarìa cuindi a formar na spece de "[[Triłozìa del dołaro]]" in varsion tarantiniana. Tutavia, el regista ga schersozamente zontà che no'l pol dar detali revardo a l'idea poiché senò el finirìa co l'abandonar el projeto ancor prima de inisiarlo.

== Prezentà da Quentin Tarantino ==

[[Imàjine:Quentin Tarantino and Diane Kruger @ 2010 Academy Awards.jpg|thumb|Quentin Tarantino co [[Diane Kruger]] ai [[Premi Oscar 2010]]]]

Tarantino ga pì volte uzà ła so influensa a [[Hollywood]] par portar inte'l marcà osidentałe  film foresti o picołe produsion, al fin che cueste gavese na mazor difuzion. Sti film sołitamente vien prezentai inte i [[trailer]] e inte łe [[Łocandina|łocandine]] co ła disitura *Prezentà da Quentin Tarantino*, in modo da otenjer mazor atension rénte el pùblego.

Alcuni ezenpi ze i seguenti:
* inte'l 2001 el prezenta el film de [[Arte marsiałe|arti marsiałi]] de [[Hong Kong]] *Iron Monkey*, che ga incasò oltra 14 miłion de dołari inte i [[Stati Unìi d'America|Stati Unìi]], sete volte el so budget.
* inte'l 2003 Tarantino ze stà produtor ezecutivo de *Il mio nome è Modesty* de [[Scott Spiegel]], traspozison sinematografega de łe aventure de l'eroina dei fumeti [[Modesty Blaise]]. In [[Itałia]] el film ze venjùo fora escluzivamente par el marcà [[DVD]], inte'l majo 2006.
* inte'l 2004 el convinse ła [[Miramax Films]] a distribuir inte i Stati Unìi e in [[Europa]] el film [[Sina|sineze]] de arti marsiałi *Hero* de [[Zhang Yimou]]. Inte ła so setamana de debuto el film se piasa al primo posto de łe clasifeghe dei incasi, co pì de 53,5 miłion de dołari.
* inte'l 2005 el produze *Hostel*, [[film horror]]/[[splatter]] viołento e crùo del zovane regista [[Eli Roth]]. El film, anca grasie a ła prezensa de ła fraze *Quentin Tarantino presenta*, ze suito un suceso, incasando scuazi 20 miłion de dołari sochè inte'l prim weekend de programasion inte i Stati Unìi. *Hostel* contien anca diversi refarimenti, pì o manco esplisiti, ai film de Tarantino, in partegołar a *Pulp Fiction*. Anca se el fegura soło cofà produtor, Tarantino gavarìa cołaborà sia a ła [[senejadura]] che al [[montajo]] de'l film, segondo dichiarasion del steso Roth.
* inte'l 2007 el ze produtor ezecutivo del [[sequel]] de *Hostel*, **, senpre direto da Roth. Par el film, el regista ga deçidesto de ciamar a partesipar do dei atori del [[sinema itałian]] de zènare da łù preferìi, [[Edwige Fenech]], atora sìnboło del [[Zało a l'itałiana]] e de ła [[Comedia sexy a l'itałiana|Comedia erotica ani 70-80]] e [[Luc Merenda]], ator prezente in tanti [[Film połisiotesco|połisioteschi]], e uno dei registi itałiani de zènare da łù preferìi, [[Ruggero Deodato]], par dei [[cameo]] inte'l film.
* inte'l 2012 el fegura cofà prezentador anca par el film *L'uomo con i pugni di ferro* (*The Man with the Iron Fists*), ópara prima come regista del [[rapper]] [[RZA]].

== Ełementi ricorenti e stiłe ==
I film de Tarantino ze renomai par i diałoghi, ła viołensa, i salti tenporałi inte ła narasion e łe osesion de ła [[cultura de masa|cultura pop]]. Alcuni elementi sono ricorrenti nelle sue opere. Proprio i dialoghi, sempre sopra le righe, sono il suo "marchio di fabbrica". Non a cazo Tarantino ze un fan del scritor statunitense [[Elmore Leonard]], romanzier [[noir]] çełebre par i diałoghi sureałi e par i so groteschi personazi.

Alcune sene se repete sìmiłi in tanti film de Tarantino:
* ła "trunk shot", ła ripreza dal bagajaro o dal cofano de ła machina. Ła tełecamera riprende ła sena da l'interno, revolzesta verso i atori. Tałe ripreza ze stà uzà in tanti dei so film, come *Le iene*, *Pulp Fiction*, *Dal tramonto all'alba* (soło [[senejadura]]), *Jackie Brown*, *Kill Bill: Volume 1*, *Kill Bill: Volume 2*, *Grindhouse - A prova di morte,* *Bastardi senza gloria* (non dal bagajaro, ma soło dal baso, incuadrando i atori).
* el *mexican standoff* ła ze naltra pasion de Tarantino: se trata de un "triello"inte'l cuało tre personazi amrai de pistoła i se tien soto tiro l'un l'altro. L'orizene de ła sena ze el "triello" finałe de *Il buono, il brutto, il cattivo* de Sergio Leone. Alcuni film de Tarantino indove se pol védar un ezénpio de stało a ła mesegana ze ła so triłozìa  Pulp (*Le iene*, *Una vita al massimo* e *Pulp Fiction*), masime a ła fin dei suditi film insieme ad uno stało tra Mr. White e Mr. Pink in *Le Iene* a metà film; o anca in *Bastardi senza gloria* in modo evidente, indove i personazi, in pì, ciarise el conceto de stało a ła mesegana.
* i łonghi [[pian secuensa]], prezenti inte ła mazor parte dei so film. Speso un personazo ze seguìo da ła tełecamara par un periodo bastansa łongo, sensa stachi, in partegołar in *Grindhouse*, indove el pian secuensa al ristorante dura debòto 8 minuti.

Altra so fisasion ze łe ripreze efetuae rigorozamente so tełarìna, suporto che'l regista statunitense, in sto pariodo de tranzision del sìnema da l'anałòzego al dizitałe, serca de defender ed utiłozar più che pol. L'isteso New Beverly Sìnema de Los Angeles, de so propietà, proietada ancora ancò escluzivamente so cełułoide. So cuesto, famoza ze ła dichiarasion del regista: «*As long as I'm alive, and as long as I'm rich, the New Beverly will be there, showing double features in 35mm*» («Fin cuando sarò vivo e fin o cuando che sarò rico, el New Beverly restarà łì, sevitando a proietar double feature in tełarìna 35mm»).

Conosùo almanco cofà łe so ópare par ła so bàtoła sensa freni e par ła so sterminada cinefilia ençiclopedega, sia de film d'autor che popołar, Tarantino ze famozo anca par el so amor par i çereałi da cołasion, e molte de łe so reałizasion ne mostra diverse marche, vere o inventae. Marchi inventai cofà łe sigarete Red Apple. Altre costanti dei film de Tarantino ze el fumo (scuazi tuti i so personazi fuma), i hamburger (cuełi de ła "[[Big Kahuna Burger|Big Kahuna]]" de *Pulp Fiction* conparise anca in *Le iene*, *Four Rooms*, *Dal tramonto all'alba* e *Grindhouse*) e i pìe femeniłi, speso ojeto de incuadrature e de refarimenti inte i diałoghi.

Da notar anca el fato che i titołi dei film in cui Tarantino conparise cofà regista, senejador o produtor, i ze speso formai da do parołe; in órdene cronołozego: *Reservoir Dogs* (in itałian *Le iene*), *True Romance* (in itałian *Una vita al massimo*), *Pulp Fiction*, *Four Rooms*, *Jackie Brown*, *Kill Bill*, *Sin City*, *Death Proof* (in itałian *Grindhouse - A prova di morte*), *Planet Terror* (in itałian *Grindhouse - Planet Terror*), *Inglourious Basterds* (in itałian *Bastardi senza gloria*), *Django Unchained*.

Tarantino speso el se retaja na picoła parte a l'interno dei pròpi film, e'l so personazo speso more. In *Le iene* el interpreta Mr. Brown, che venjarà copà inte'l corimento de ła rapina; in *Pulp Fiction* el ze Jimmie, l'amigo de Jules che juta i do protagonisti dopo che Vincent sbara a Marvin par sbalio; in *Four Rooms* el ze Chester Rush, rico e famozo rejista de Hollywood che ałoza al Monsignor Hotel; in *Kill Bill* el interpreta uno dei 88 mati, copà da ła spoza; in *Grindhouse - A prova di morte*el fa ła parte de Warren, el barista; in *Bastardi senza gloria* el primo scalpo nazista fato da ła conpanja de Aldo Raine ze un maneghìn co łe so somejanse (el tuto zirà sensa efeti vizivi); in *Django Unchained* el ze prima uno dei menbri del [[Ku Klux Klan]] (l'únego del grupo a no cavarse mai el capuso dal vizo) e drìoman Frank, uno dei tre cowboy incargai de trasportar Django al canpo de łaoro; infin, in *C'era una volta a... Hollywood* el conparise inte łe primisime sene sora de un schermo so'l sfondo cofà parsonajo de un film proietà al pub durante ła conversasion tra Rick Dalton ([[Leonardo DiCaprio]]) e Marvin Schwarzs ([[Al Pacino]]).

== Łe influense e i miti ==
Tarantino ze conosùo par ła so cinefilia maniacałe; anca grasie ai ani de łaoro in un videonołizo el ga zviłupà na conosensa ensiclopèdega de film e de ła [[storia del sinema]]. In partegołar modo el ga da senpre mostrà na grndisima conosensa de film foresti, de zènare e de nìcia. El se ga senpre dichiarà un amante dei film d'[[film d'exploitation|exploitation]], del [[sìnema]] d'asion de [[Hong Kong]], dei [[Western a l'italiana|spagheti-western]], del [[film połisiotesco|połisiotesto]], de ła *Nouvelle Vague* franseze e del [[sìnema britanego]]. El so amor par sti zènari se specia in tante vie inte i so łaori: tuti i so film regołarmente reprota citasion, diałoghi, omaji e situasion che remanda sti zènari e al so stiłe. Trazuntando sta so fiłozofia, na volta el ga dichiarà: *«No so mai andà a na scòła de sìnema; so andà véder film.»*

Tra i registi preferìi da Tarantino fegura grandi nomi de ła storia del sìnema intarnasionałe cofà [[Brian De Palma]] (łu steso el definise ła secuensa de l'iniesion a ła spoza par man de  [[Elle Driver]], in *Kill Bill*, un "toco a ła Brian De Palma"), [[John Woo]], [[Roger Corman]], [[Jean-Luc Godard]], [[Martin Scorsese]], [[William Friedkin]], [[Jean-Pierre Melville]], e tanti autori dezmentegai cofà [[André De Toth]], [[Monte Hellman]], [[Jack Hill (regista)|Jack Hill]] darénte a tanti itałiani: [[Sergio Leone]], [[Mario Bava]], [[Fernando Di Leo]], [[Sergio Corbucci]], [[Lucio Fulci]], [[Sergio Sollima]], [[Enzo G. Castellari]], [[Umberto Lenzi]], [[Michele Soavi]], [[Antonio Margheriti]] (mensonà tra l'altro in *Bastardi senza gloria*), [[Sergio Grieco]] (in *Jackie Brown* [[Robert De Niro]] e [[Samuel L. Jackson]] guardano in [[televisione]] *La belva col mitra*, direto proprio da Grieco), [[Carlo Lizzani]].

Tra i contenporanei, i registi che pì el apresa  ze [[David Fincher]], [[Paul Thomas Anderson]], [[Richard Linklater]], [[Luc Besson]], [[Sofia Coppola]] (co ła cuała el ga avesto na rełasion) e naturalmente l'amigo [[Robert Rodriguez]], oltra ai japonezi [[Takeshi Kitano]] e [[Takashi Miike]], el cuało, ga dichiarà l'isteso Tarantino, el riese continuamente a maravejarlo, e 'l corean [[Park Chan-wook]], vinsidor co *Old Boy* del Grand Prix Spesiałe de ła Zurìa al Festival de Cannes 2004 (in cheła ocazion, Tarantino jera presidente de ła zurìa e'l ga definìo el film de [[Park Chan-wook]] come «el film che gavarìa vołesto far mi»).

Inte'l [[2002]], in un sondajo tra diversi registi de ła rivista *Sight & Sound*, Tarantino ga rivełà ła łista dei so 11 "film stòreghi" preferìi:
# *Il buono, il brutto, il cattivo* de [[Sergio Leone]] (1966)
# *Un dollaro d'onore* (*Rio Bravo*) de [[Howard Hawks]] (1959)
# *Taxi Driver* de [[Martin Scorsese]] (1976)
# *His Girl Friday* (*La signora del venerdì*) de [[Howard Hawks]] (1940)
# *Rolling Thunder* de [[John Flynn (regista)|John Flynn]] (1977)
# *''They All Laughed''* (...e tutti risero) de [[Peter Bogdanovich]] (1981)
# *The Great Escape* (* La grande fuga*) de [[John Sturges]] (1963)
# *Coffy* de [[Jack Hill (regista)|Jack Hill]] (1973)
# *Dazed and Confused* (*La vita è un sogno (film 1993)|La vita è un sogno*) di [[Richard Linklater]] (1993)
# *Tian xia di yi quan, 天下第一拳* (*Cinque dita di violenza*) de [[Chang-hwa Jeong]] (1972)
# *Hi Diddle Diddle* de [[Andrew L. Stone]] (1944)

Na presedente łista de 10 film che Tarantino gaveva stiłà calche ano vanti conprendeva anca *Blow Out*, *I due volti della vendetta*, *Per qualche dollaro in più*, *Bande à part*, *Fino all'ultimo respiro*, *Lo spione*, *La donna del bandito*, *Il lungo addio* e *Sonatine*

Tra i film de granda influensa, viene speso mensonada *Zombi* de [[George A. Romero]], ma anca *Velluto blu* de [[David Lynch]]: omaji al film se pol riscontrar in *Le iene*, in cui ła resizion de ła rècia de [[Marvin Nash]] ([[Kirk Baltz]]) reporta naturalmente al film, e in *Jackie Brown*, in cui el nome del personajo intarpretà da [[Chris Tucker]] è Beaumont, cioè el conjome del personajo intarpretà da [[Kyle MacLachlan]] in *Velluto blu*.

In un'intarvista del [[2006]] co ła rivista online EW, Tarantino ga rivełà ła łista de łe łocandine sinematogràfeghe da łu prefarìe: *Coffy* de [[Jack Hill (regista)|Jack Hill]], únego parchè ze el «"el" poster d'exploitation par esełensa», *Dove osano le aquile* de [[Brian G. Hutton]], un poster «splendidamente dezenjà», *Buio oltre il sole* de [[Jack Cardiff]], *Thriller* (*Thriller - en grym film*) de [[Bo Arne Vibenius]] e *Questo pazzo, pazzo, pazzo, pazzo mondo* de [[Stanley Kramer]], reałizò da  Jack Davis.

Inte'l 2009, in una breve intervista a Sky Movies in vista del rełaso de *Inglourious Basterds*, Tarantino ga formułà un ełenco dei so 20 film preferìi dal 1992, l'ano in cui el ga fazesto el so debuto a ła regia co *Le iene*. *Battle Royale* de Kinji Fukasaku ze l'únego film pozisionà al primo posto dal regista, par i altri el se ga rifiutà de dar un órdene de riłevansa e'l łi ga ełencati in órdene alfabètego.

# *Battle Royale* (*Batoru rowaiaru, バトル・ロワイヤル*, [[Kinji Fukasaku]], 2000) (N.B.: i film a seguire sono in ordine alfabetico secondo il titolo inglese)
# *Anything Else* ([[Woody Allen]], 2003)
# *Audition* (*Ōdishon, オーディション*, [[Takashi Miike]], 1999)
# *The Blade* (*Dāo, 刀*, [[Tsui Hark]], 1995)
# *Boogie Nights - L'altra Hollywood* (*Boogie Nights*, [[Paul Thomas Anderson]], 1997)
# *Dazed and Confused* (* La vita è un sogno (film 1993)|La vita è un sogno*, [[Richard Linklater]], 1993)
# *Dogville* ([[Lars von Trier]], 2003)
# *Fight Club* ([[David Fincher]], 1999)
# *Friday* (*Ci vediamo venerdì*, [[F. Gary Gray]], 1995)
# *The Host* (*Gwoemul, 괴물*, [[Bong Joon-ho]], 2006)
# *Insider* (*The Insider - Dietro la verità*, [[Michael Mann]], 1999)
# *Gongdonggyeongbigu-yeok JSA* (*공동경비구역 JSA*, [[Park Chan-wook]], 2000)
# *Lost in Translation* (*Lost in Translation - L'amore tradotto *, [[Sofia Coppola]], 2003)
# *Matrix* (*The Matrix*, [[Lana e Andy Wachowski]], 1999)
# *Memories of Murder* (*Salinui chueok, 살인의 추억*, [[Bong Joon-ho]], 2003)
# *Police Story 3: Supercop* (*Ging chat goo si 3: Chiu kup ging chat, 警察故事3超級警察*, [[Stanley Tong]], 1992)
# *Shaun of the Dead* (*L'alba dei morti dementi*, [[Edgar Wright]], 2004)
# *Speed* ([[Jan de Bont]], 1994)
# *Team America: World Police* ([[Trey Parker]], 2004)
# *Unbreakable* (*Unbreakable - Il predestinato *), [[M. Night Shyamalan]], 2000)

In un’intarvista del 2020 a ła rivista franseza *Première*, el regista ga invese rivełà che par łu el mejo film del desenio ze sensa dubio *The Social Network* de [[David Fincher]]. El film so ła nasita de [[Facebook]] ga “strasà ła concorensa” segondo Tarantino, che ga po' metesto in segonda pozision *Dunkirk* de [[Christopher Nolan]] e'l ga mostrà grando apresamento anca par *Mad Max: Fury Road* de [[George Miller (regista)|George Miller]].

== Critiche ==
Tarantino ze stà al sentro de racuante critiche e połemiche par el frecuente utiłizo de epiteti rasiałi, o almanco retenjui tałi, inte i so film, in partegołar modo ła paroła *negro* (*nigger*) in *Le iene*, *Pulp Fiction*, *Una vita al massimo*, *Jackie Brown*, *Bastardi senza gloria*, *Django Unchained* e *The Hateful Eight*. Tałe critiche łe jera stà moveste dal regista afro-meregan [[Spike Lee]]. In un'intarvista concedesto a ła[[rivista]] *Variety*, Lee dichiarò: *«Mi no so contro cheła paroła [...] e ła uso, ma Quentin ze strigà de cheła paroła. Cosa vorlo? Esar considerà un negro onorario?»* Tarantino ga difendesto el so uzo de ła paroła sostenjendo che'l pùblego apresa i so film influensai da ła [[blaxploitation]] e che *Jackie Brown* ze stà reałizà soratuto par un pùblego nero.

Tarantino ze stà anca pì volte critegà par aver copià idee, sene, batùe e diałoghi dei so film da altri. Par ezénpio, alcune idee a ła baze de *Le iene* ze traeste łibaramente dal film *Il colpo della metropolitana (Un ostaggio al minuto) (The Taking of Pelham One Two Three)* e *City on Fire*, e i eventi de ła sena de l'iniesion de adrenałina in *Pulp Fiction* recorda na storia sìmiłe narà inte'l [[documentario]] *Ragazzo americano (American Boy: A Profile of Steven Prince)* de [[Martin Scorsese]]. In realtà ła tècnega citasionistega de Tarantino ła ze tìpega de alcuni movimenti artisteghi statunitensi de ła segonda metà del [[XX sècoło|Novesento]], come ła [[łetaradura postmoderna]] o l'[[Avantpop (movimento artìstego)|Avantpop]]. A sto ùltemo, segondo diversi comentadori, Tarantino partenjarìa a pien tìtoło.

Un anpio dibatito se ga tenjùo so ła cuestion de cuało sia el łimite tra plagio e citasion. Tarantino, da parte soa, no'l ga mai negà tuti i so refarimenti ad altri film, afermando che *«i grandi artisti no i copia, i roba.»''

## Notasion